Suzi Digby

Susan Elizabeth Digby, baronino Eatwell (naskita je la familia nomo Watts la 1-an de julio 1958, do nun )-jaraĝa, konata kiel Suzi Digby, estas brita korusestrino kaj muzikinstruistino. Ŝi estas eksa studento de la reĝa kolegio en Londono, intertempe estas tre renoma gvidanto de voĉaj muzikensembloj kaj tial honoriĝis per membreco de oficiro en la Ordeno de la Brita imperio (OBE).

 Frua vivo 
Naskita en Japanio kiel Susan Elizabeth Watts, ŝi pasigis la lernejajn jarojn en la privata lernejo Francis Holland School, Baker Street en centra Londono, antaŭ ol studi muzikon, inkluzive de piano kaj kantado, ĉe la reĝa kolegio en Londono. Ŝi sekve loĝis en Meksiko kaj la Filipinoj, kaj poste pasigis 12 jarojn en Honkongo, kie ŝi havis televidserion kaj ankaŭ radioelsendis, instruis kaj prezentis. En 1990 ŝi ricevis stipendion de la memora fondaĵo Winston Churchill, kiun ŝi uzis por vojaĝi kaj studi en Finnlando, Hungario, Kanado kaj Usono, fokusiĝante pri metodoj de korusa trejnado kaj muzikedukado. Ŝi ankaŭ trejniĝis kun Péter Erdei, Estro de Korusaj Studoj ĉe la Muzikarta Universitato Ferenc Liszt en Budapeŝto.

 Kariero 
Suzi Digby estas, laŭ profesio, internacia ĥorestriktorino kaj muzikedukisto. En 1993 ŝi fondis muzikedukistan fondaĵon, The Voices Foundation, kies metodaro baziĝas sur tiu de la hungara muzikedukisto Zoltán Kodály.

De 1996 ĝis 1998, Digby estis muzika direktoro de koruso de preĝejo Rosslyn Hill Chapel en Hampstead, Londono, kaj de 1998 ĝis 2000 direktoro de la Middlesex Bach Choir. En 1998 ŝi lanĉis 'Singing Schools', 5-jaran programon en Sud-Afriko implikantan lernejojn en Soweto kaj Johanesburgo.

En 2000, Digby estis invitita iĝi membro de la memora fondaĵo Winston Churchill, kies stipendiulo ŝiu jam estis 10 jarojn pli frue, kie ŝi servas kiel prezidanto de la arta kategorio.

- daŭriginda -

 Notoj kaj referencoj 

 Eksteraj ligiloj 
  ()

Kategorio:britaj muzikistoj
Kategorio:britaj dirigentoj
Kategorio:britaj korusestroj
Kategorio:Studentoj de King's College (Londono)
Kategorio:Ordeno de la Brita imperio